รัฐบาลไทย-ข่าวทำเนียบรัฐบาล-“ทศพล” เผย 10 ข่าวปลอมที่ถูกแชร์ซ้ำบ่อยสุดปี 64 พุ่งเป้าเศรษฐกิจ
วันเสาร์ที่ 10 กรกฎาคม 2564
“ทศพล” เผย 10 ข่าวปลอมที่ถูกแชร์ซ้ําบ่อยสุดปี 64 พุ่งเป้าเศรษฐกิจ
“ทศพล” เผย 10 ข่าวปลอมที่ถูกแชร์ซ้ําบ่อยสุดปี 64 พุ่งเป้าเศรษฐกิจ
“ทศพลเพ็งส้ม”ผู้ช่วยรัฐมนตรีประจํานายกรัฐมนตรีปฏิบัติหน้าที่ประจํากระทรวงดิจิทัลฯเปิดสถิติ10อันดับข่าวปลอมและข่าวบิดเบือนที่มีการแชร์วนซ้ําบ่อยสุดปี64พุ่งเป้าเศรษฐกิจใช้ปัญหาปากท้องลวงให้ประชาชนหลงเชื่อ
นายทศพลเพ็งส้มผู้ช่วยรัฐมนตรีประจํานายกรัฐมนตรีปฏิบัติหน้าที่ประจํากระทรวงดิจิทัลเพื่อเศรษฐกิจและสังคม(ดีอีเอส)กล่าวว่าเมื่อวานนี้(9ก.ค. 64) ได้รับมอบหมายจากนายชัยวุฒิธนาคมานุสรณ์รัฐมนตรีว่าการกระทรวงดิจิทัลฯเป็นประธานเปิดงานกิจกรรม"สร้างการรับรู้เพื่อรู้เท่าทันและรับมือกับข่าวปลอม"จังหวัดขอนแก่นจัดโดยศูนย์ต่อต้านข่าวปลอมกระทรวงดิจิทัลฯโดยมีผู้เข้าร่วมงานจากคณะผู้บริหารส่วนราชการต่างๆเครือข่ายภาคประชาชนและภาคเอกชนตัวแทนจากบุคลากรทางการแพทย์และการศึกษาตลอดจนสื่อมวลชน
ทั้งนี้รัฐบาลให้ความสําคัญกับการจัดการข้อมูลที่เป็นเท็จทางสื่อออนไลน์โดยเฉพาะข่าวปลอมที่สร้างผลกระทบกับสาธารณชนในวงกว้างและตามนโยบายของนายกรัฐมนตรีได้มีมติให้ให้ทุกกระทรวงเตรียมดําเนินการเรื่องศูนย์ต่อต้านข่าวปลอมอาจทําในรูปแบบของกระบวนการทํางานที่สนับสนุนการดําเนินการต่อต้านข่าวปลอมและให้โฆษกกระทรวงฯที่เกี่ยวข้องเร่งชี้แจงให้ข้อเท็จจริงกับสังคมและประสานงานกับศูนย์ต่อต้านข่าวปลอมและจังหวัดทุกจังหวัดอาจต้องเตรียมพร้อมในการจัดให้มีศูนย์ต่อต้านข่าวปลอมจังหวัดเพื่อตรวจสอบข่าวปลอมบิดเบือนที่เกี่ยวข้องและจะต้องมีการชี้แจงให้ประชาชนได้รับทราบ
นายทศพลกล่าวว่าสําหรับช่วง6เดือนที่ผ่านมาพบว่าข่าวปลอมและข่าวบิดเบือนที่มีการแชร์วนซ้ําบ่อยที่สุดในรวม10ลําดับในรอบปี2564โดยศูนย์ต่อต้านข่าวปลอมได้เผยแพร่เรียบร้อยแล้วในช่องทางเพจเฟซบุ๊กเว็บไซต์ทวิตเตอร์และLine Officialจะพบว่าส่วนมากเป็นข่าวเรื่องเศรษฐกิจเรื่องปากท้องการเงินรายได้การกู้หนี้อาจจะเป็นตัวบ่งช้สําคัญในเรื่องเศรษฐกิจของประเทศไทยตัวอย่างข่าวปลอม1.เรื่องคลินิกแก้หนี้ดอกเบี้ยร้อยละ2บาทดําเนินการผ่านธนาคารออมสินกรุงไทยและธ.ก.ส2.เรื่องธ.ออมสินเพิ่มช่องทางซื้อสลากออมสินที่เพจขายหวยออนไลน์3.เรื่องธนาคารออมสินให้กู้ฉุกเฉิน10,000บาทผ่านมือถือและผ่อน400บาทต่อเดือน4.เรื่องพบผู้ติดเชื้อโควิด-19ที่วัดสังฆทานจํานวน300ราย
5.เรื่องธนาคารออมสินเปิดลงทะเบียนปล่อยสินเชื่อเสริมพลังฐานรากรอบใหม่ไม่ต้องมีคนค้ํา6.เรื่องธนาคารออมสินเตรียมเปิดให้กู้สินเชื่อเสริมพลังฐานรากรอบ2วงเงินทั้งหมด1หมื่นล้านบาทและเป็นลักษณะข่าวบิดเบือน7.เรื่องธ.ออมสินปล่อยสินเชื่อเงินด่วน50,000-100,000ผ่อนชําระ9ปีไม่ต้องมีคนค้ํา8.เรื่องธ.ออมสินเปิดให้ลงทะเบียนเข้าร่วมสินเชื่อธนาคารประชาชน9.เรื่องภาพที่กล่าวถึงแอปฯหมอชนะขอเข้าถึงประวัติการใช้งานไมค์และข้อมูลต่อไวไฟและ10.เรื่องเปิดให้ขอสินเชื่อเสริมพลังฐานรากผ่านแอปฯMyMo
“ทุกวันนี้จะเห็นว่าข่าวปลอมที่ทําให้เกิดผลกระทบต่อชีวิตทรัพย์สินความเป็นอยู่ของประชาชนโดยเฉพาะในช่วงการแพร่ระบาดโควิด-19ทั้ง3ระลอกนั้นรัฐบาลได้ประกาศสถานการณ์ฉุกเฉินฯศูนย์ต่อต้านข่าวปลอมก็ได้มีส่วนร่วมในการดําเนินการจัดการข่าวปลอมเพื่อลดความตื่นตระหนกของประชาชนและประชาชนจะต้องได้รับรู้ถึงข่าวไหนจริงข่าวไหนปลอมในการแชร์ต่อข่าวปลอมทางโซเชียลอาจเข้าข่ายเป็นการกระทําความผิดทางคอมพิวเตอร์ได้และการดําเนินการตามกฎหมายต่อผู้กระทําความผิดเป็นอีกหนึ่งมิติที่กระทรวงฯบูรณาการทํางานร่วมกับสํานักงานตํารวจแห่งชาติ”นายทศพลกล่าว
นายภุชพงค์โนดไธสงรองปลัดกระทรวงดิจิทัลฯในฐานะโฆษกกระทรวงฯฝ่ายข้าราชการประจํากล่าวว่านับตั้งแต่เกิดสถานการณ์โควิด-19กระทรวงฯได้ดําเนินการจัดการข่าวปลอมในภาพรวมข้อมูลระหว่างวันที่25ม.ค.63 -30มิ.ย. 64มีจํานวนข้อความที่ถูกคัดกรองทั้งหมดกว่า83ล้านข้อความพบว่าเข้าหลักเกณฑ์ดําเนินการตรวจสอบ7,307ข้อความเป็นข่าวประสานให้หน่วยงานต่างๆตรวจสอบจํานวน3,583เรื่อง
โดยมีผลการตรวจสอบจากหน่วยงานที่เกี่ยวข้องพบว่าข่าวปลอม/ข่าวบิดเบือนในหมวดสุขภาพยังครองอันดับ1จํานวน2,373เรื่องคิดเป็นร้อยละ66ตามมาด้วยหมวดนโยบายรัฐ1,086เรื่องคิดเป็นร้อยละ30และหมวดเศรษฐกิจ124เรื่องคิดเป็นร้อยละ4ตามลําดับ
ทั้งนี้ปัจจุบันศูนย์ต่อต้านข่าวปลอมได้มีการจัดทําคู่มือการแจ้งข่าวปลอมสําหรับประชาชนและมีเนื้อหารู้เท่าทันข่าวปลอมเพื่อแจกจ่ายเผยแพร่ให้กับประชาชนและทุกภาคส่วนที่สนใจเพื่อเป็นหนึ่งในเครื่องมือสร้างภูมิคุ้มกันให้เกิดการรู้เท่าทันข่าวลวงบนโลกออนไลน์โดยแนะนํามีวิธีตรวจสอบข่าวปลอมได้แก่ให้อ่านข่าวทั้งหมดโดยยังไม่เชื่อพาดหัวข่าวเพียงอย่างเดียวควรตรวจสอบURLของเว็บไซต์ที่นํามาเผยแพร่และตรวจสอบแหล่งที่มาตัวตนของผู้เขียนดูความผิดปกติของตัวสะกดภาษาที่ใช้หรือการเรียบเรียงพิจารณาภาพประกอบข่าววันที่เผยแพร่ข่าวแหล่งของข้อมูลที่ผู้เขียนนํามาใช้หรือหาข้อมูลเปรียบเทียบกับเว็บไซต์อื่นเป็นต้น
อีกทั้งประชาชนสามารถตรวจสอบข้อมูลที่มีการเผยแพร่โดยศูนย์ต่อต้านข่าวปลอมทั้งรูปภาพที่เป็นInfographicและรวมถึงแจ้งเบาะแสได้ผ่านช่องทางต่างๆของศูนย์ฯดังนี้1.เว็บไซต์https://www.antifakenewscenter.com 2.เฟซบุ๊กAnti-Fake News Center 3.ทวิตเตอร์@AfncThailand 4.บัญชีไลน์ทางการ@antifakenewscenter
และ5.สายด่วนGCC 1111ต่อ87
*************